b'\n_START_ARTICLE_\nMatuiz\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\nLenkijai valdant Vilniaus kra\xc5\xa1t\xc4\x85, 1936\xc2\xa0m. Matuozose atidaryta keturi\xc5\xb3 skyri\xc5\xb3 pradin\xc4\x97 mokykla. Mokoma lenk\xc5\xb3 kalba. I\xc5\xa1 prad\xc5\xbei\xc5\xb3 patalpos mokyklai buvo i\xc5\xa1nuomotos vidury kaimo pas Verbick\xc4\x85, v\xc4\x97liau perkeltos prie gele\xc5\xbeinkelio pas Matuiz\xc4\x85. 1939\xc2\xa0m. mokyklos patalpas sudegino nepatenkinti vietos gyventojai, reikalav\xc4\x99 i\xc5\xa1 vald\xc5\xbeios lietuvi\xc5\xa1kos mokyklos. Mokykla i\xc5\xa1 Matuiz\xc5\xb3 perkelta \xc4\xaf \xc5\xa0arki\xc5\xa1kes. 1944\xc2\xa0m. vokie\xc4\x8diai sudegino \xc5\xa0arki\xc5\xa1ki\xc5\xb3 mokykl\xc4\x85 ir kaim\xc4\x85._NEWLINE_Po karo mokykla v\xc4\x97l perkelta \xc4\xaf Matuizas. Pirmoji mokytoja buvusi Rozalija \xc5\xbdydelien\xc4\x97. \xc5\xa0i mokykla veik\xc4\x97 priva\xc4\x8diose patalpose. 1952\xc2\xa0m. atidaryta 5 klas\xc4\x97, kuriai patalpos buvo i\xc5\xa1nuomotos Verbicko namuose. 1953\xc2\xa0m. atidaryta septynmet\xc4\x97 mokykla. Buvo i\xc5\xa1nuomoti Vaclo Matuizos, Jono Matuizos (Pauliuko), Antano Matuizos, Antano Ladietos gyvenamieji kambariai. Viena klas\xc4\x97 nuo kitos buvo u\xc5\xbe 50-100 metr\xc5\xb3. Mokytojai tur\xc4\x97jo vaik\xc5\xa1\xc4\x8dioti i\xc5\xa1 vien\xc5\xb3 patalp\xc5\xb3 \xc4\xaf kitas. 1957\xc2\xa0m. dar vienas patalpas mokyklai i\xc5\xa1nuomojo Jonas Matuiza._NEWLINE_1958\xc2\xa0m. atidaryta a\xc5\xa1tunta klas\xc4\x97. 1958\xe2\x80\x931959\xc2\xa0m. atidaryta 9 klas\xc4\x97, mokyklai suteiktas vidurin\xc4\x97s mokyklos statusas. Mokykla toliau dirbo priva\xc4\x8diose patalpose. 1961\xc2\xa0m. i\xc5\xa1leista pirmoji 14 abiturient\xc5\xb3 laida. Mokyklos kolektyvo ir t\xc4\x97v\xc5\xb3 komiteto pastangomis prad\xc4\x97ta statyti m\xc5\xabrin\xc4\x97 mokykla, kainavusi 48 000 rubli\xc5\xb3. 1962\xc2\xa0m. mokykla reorganizuota \xc4\xaf a\xc5\xa1tuonmet\xc4\x99. 1964\xc2\xa0m. prad\xc4\x97jo veikti nauja dviej\xc5\xb3 auk\xc5\xa1t\xc5\xb3 m\xc5\xabrin\xc4\x97 mokykla, kurioje 8 klas\xc4\x97s, mokytoj\xc5\xb3 kambarys, pionieri\xc5\xb3 kambarys. 1982\xc2\xa0m. pastatytas mokyklos priestatas, kuriame \xc4\xafkurti keli kabinetai, dirbtuv\xc4\x97s, valgykla, sporto sal\xc4\x97._NEWLINE_Nuo 1993\xc2\xa0m. rugs\xc4\x97jo 1 d. Matuiz\xc5\xb3 mokykla reorganizuota \xc4\xaf vidurin\xc4\x99\xc2\xa0\xe2\x80\x93 atidaryta 10 klas\xc4\x97, pereita prie 10 bal\xc5\xb3 vertinimo sistemos. 1996\xc2\xa0m. minint mokyklos 60-met\xc4\xaf \xc4\xafkurtas muziejus ir sekly\xc4\x8dia.'